Strnádka trstinová

Strnádka trstinová alebo strnádka trsťová (lat. Emberiza schoeniclus) je druh spevavca z čeľade strnádkovité. Hniezdi v palearktíde, na celom území Európy a na veľkej časti Ázie. Na Slovensku hniezdi v nížinách a šíri sa do kotlín. Hniezdenie bolo dokázané alebo pravdepodobné v 60,20 % mapovacích kvadrátov. Malá časť populácie aj prezimuje, v zime bola zistená v 29,40 % mapovacích kvadrátov. Podľa Medzinárodnej únie na ochranu prírody a prírodných zdrojov strnádka trstinová patrí medzi najmenej ohrozené druhy, trend celkovej populácie je klesajúci, stavy v Európe v rokoch 19802013 mierne poklesli.

Opis 
Strnádka trstinová meria 15 –  a váži 21 – 22,5 g .

Výskyt a stav na Slovensku 
Na Slovensku je najpočetnejšie v južnej časti v nížinách a hniezdi až do  v kotlinách riek. Hniezdiaca populácia sa v zime sťahuje juhozápadným smerom. V zime prilietajú na územie Slovenska iné populácie, zatiaľ neobjasneného pôvodu.

Odhadovaný počet hniezdiacich párov v rokoch 19801999 bol 20 000 – 40 000, zimujúcich jedincov 500 – 3 000. Veľkosť populácie i územie na ktorom sa vyskytovala boli stabilné, maximálna zmena do 20 %. Ekosozologický status v rokoch 1995, 1998 a 2001 žiadny. Európsky ochranársky status nezaradený SPEC. Stupeň ohrozenia S – vyhovujúci ochranársky status. 

Odhadovaný počet hniezdiacich párov v rokoch 20082012 bol 20 00040 000 párov. Krátkodobý trend i veľkosť územia na ktorom hniezdil za posledných 12 rokov (20002012) aj z pohľadu dlhodobého trendu od roku 1980 (19802012) boli stabilné. V roku 2014 LC - menej dotknutý. 

Odhadovaný počet hniezdiacich párov v rokoch 20132018 bol 20 000  40 000 párov. Krátkodobý trend i veľkosť územia na ktorom hniezdil za posledných 12 rokov (20072018) aj z pohľadu dlhodobého trendu od roku 1980 (19802018) boli stabilné.

Biotop 
Strnádka trstinová hniezdi na Slovensku v mokrých biotopoch stojacich i pomaly tečúcich vôd s trstinou a pálkou, porastené vŕbou. Zimujúce strnádky vyhľadávajú aj suchšie poľnohospodárske oblasti.

Rozmnožovanie 
Strnádka trstinová hniezdi dva razy do roka (apríl – máj a jún – júl). Hniezdo si stavia blízko vody v bylinách alebo v tráve zo suchých listov tráv a bylín, vystlané perím alebo srsťou. Samička znáša 4 – 6 vajičok s tmavohnedými bodkami a čiarkami na hnedkavom alebo sivastom podklade. Na vajíčkach sedia 12 – 14 dní a vyliahnuté mláďatá kŕmia na hniezde ďalších 11 dní. Ešte nelietavé opustia hniezdo a rodičia ich dokrmujú ďalšie dni.

Potrava 
Strnádka trstinová sa živí najmä rôznymi semienkami vodných rastlín a v čase hniezdenia prechádza na živočíšnu potravu, konzumuje jemný hmyz ako vošky a larvy. Kŕmi ním aj mláďatá.

Ochrana 
Je zákonom chránená, spoločenská hodnota je 500 €  (Vyhláška MŽP č. 170/2021).
Druh je zaradený do Bernského dohovoru (Príloha II).

Hlas

Galéria

Referencie

Iné projekty

Externé odkazy 
 
 

Strnádkovité
Vtáky na Slovensku
Najmenej ohrozené druhy